Montèigo

Montèigo (Montacuto an italian, Montèigo ëdcò an lìgure) a l'é un comun dël Piemont ëd 267 abitant Sorgiss: ISTAT - Bilansi demogràfich al 01/01/2017 . ant la provinsa ëd Lissandria.

As treuva ant l'Apenin Lìgure, a caval antra l'àuta Val dël Cròu e la Val Borbaja.

 Stòria 
Le orìgin ëd Montèigo as fan armonté a l'Età 'd Mes, quand che la borgià a l'era asogetà a la giurisdission dij vësco-cont ëd Torton-a. Dël 1197 ël pais a l'é anfeodà a Tedisio 'd Montèigo, dla nobiltà tortonèisa, dont a dessenderà la famija dij Frascareu, marchèis ëd Montèigo për vàire sécoj. 

D'apress a l'época dla dominassion fransèisa ëd Napoleon Bon-a-part, ch'a sanciss la fin dij feod imperiaj, Montèigo a passa al Regn ëd Sardëgna, ant la Divison (peui Provinsa) ëd Lissandria, ant la Provinsa (peui Sircondari) ëd Torton-a e ant ël Mandament ëd San Bastian da Cròu. Dël 1928 ël comun ëd Montèigo a ven ancorporà ant ël comun ëd San Bastian, ma a torna autònom dël 1947.

Aministrassion
Ël sìndich a l'é Giovanni Ferrari (dal 05/04/2005, scond mandà dal 30/03/2010, ters mandà dal 31/05/2015).

 Anliure esterne 
 Sit istitussional

 Arferiment 


Monteigo